ໃນວັນທີ 19 ກັນຍາ 2022, ທີ່ກະຊວງແຜນການ ແລະ ການລົງທຶນ ທ່ານ ນາງ ພອນວັນ ອຸທະວົງ ຮອງລັດຖະມົນຕີ ກະຊວງແຜນການ ແລະ ການລົງທຶນ ໄດ້ຕ້ອນຮັບການເຂົ້າຢ້ຽມຂໍ່ານັບຂອງທ່ານ ນາງ Miranda Andruccioli ຊ່ຽງຊານຈາກອົງການເວທີເສດຖະກິດໂລກ (WEF) ປະຈຳພາກພື້ນອາຊີປາຊີຟີກ ເນື່ອງໂອກາດທີ່ທ່ານມາເຮັດວຽກກັບຂະແໜ່ງການທີ່ກ່ຽວຂ້ອງຢູ່ ສປປ ລາວ, ຈຸດປະສົງເພື່ອເປັນການແນະນຳ ແລະ ປືກສາຫາລືກ່ຽວກັບວຽກງານຂົງເຂດບູລິມະສິດດ້ານເສດຖະກິດ ຂອງ ສປປ ລາວ ແລະ ຊອກຊ່ອງທາງບັນດາທ່ານແຮງໃນການຮ່ວມມື ລະຫວ່າງ ສປປ ລາວ ແລະ ອົງການເວທີເສດຖະກິດໂລກ ໃນຕໍ່ໜ້າອົງການເວທີເສດຖະກິດໂລກ ເປັນອົງການອິດສະຫຼະທີບໍຫວັງຜົນກຳໄລຂອງສະວິດ, ທີ່ມີຈຸດປະສົ່ງເພື່ອປັບປຸງສະພາບຂອງໂລກໂດຍມີສ່ວນຮ່ວມຜູ້ນໍາທາງດ້ານເສດຖະກິດ, ການເມືອງ, ສະຖາບັນ ແລະ ຜູ້ນຳທາງດ້ານສາກົນຕ່າງໆ ເພື່ອຈະກຳນົດຮູບຮ່າງຂອງໂລກ ພາກພື້ນແລະ ອຸດສາຫະກິດ ເວທີເສດຖະກິດໂລກໄດ້ສ້າງຕັ້ງຂື້ນ ປີ 1971 ທ່ານ ກະລາວ ສະວາບ (Klaus Schwab), ສາດສະດາຈານທາງດ້ານທຸລະກິດຊາວ ເຢຍລະມັນ ທີ່ ມະຫາວິທະຍາໄລເຈນີວາ ເປັນປະທານອົງການດັ່ງກ່າວ. ອົງການນີ້ຊື່ດັ້ງເດີມແມ່ນ ເວທີບໍລິຫານ ເອີຣົບ (European Management Forum) ແລ້ວປ່ຽນຊື່ມາເປັນ ອົງການເວທີເສດຖະກິດໂລກ ໃນປີ 1978 ແລະ ພະຍາຍາມທີ່ຈະຂະຫຍາຍວິໄສທັດຕໍ່ໄປ ເພື່ອເປັນກົນໄກໃນການແກ້ໄຂຂໍ້ຂັດແຍ່ງ ລະຫວ່າງ ປະເທດ, ເວທີນີ້ ແມ່ນເປັນທີ່ຮູ້ຈັກກັນດີ ເນື່ອງຈາກຈະມີກອງປະຊຸມປະຈຳປີຈັດຂຶ້ນທຸກໆປີ ທີ່ ເມືອງດາວອສ, ປະເທດສະວິດ. ກອງປະຊຸມດັ່ງກ່າວ ຈະເປັນການເຕົ້າໂຮມບັນດາຜູ້ນຳສູງສຸດຈາກພາກລັດຖະບານ, ຜູ້ນຳທາງດ້ານທຸລະກິດ, ການເມືອງປັນຍາຊົນ ແລະ ສື່ມວນຊົນ ເພື່ອປຶກສາຫາລື ກ່ຽວກັບບັນຫາສຳຄັນ, ເຄັ່ງຕຶງ ທີ່ໂລກກຳລັງຜະເຊີນຢູ່ ລວມໄປເຖິງດ້ານສຸຂະພາບ ແລະ ສິ່ງແວດລ້ອມອີກດວ້ຍ, ອົງການນີ້ຍັງໄດ້ມີການຈັດປະຊຸມໃນລະດັບພາກພື້ນຂື້ນ 6-8 ຄັ້ງໃນແຕ່ລະປີ ແລະ ແຕ່ລະຂົງເຂດ .
ໂອກາດດັ່ງກ່າວ, ທ່ານ ນາງ ພອນວັນ ອຸທະວົງ ກໍໄດ້ສະແດງຄວາມຊົມເຊີຍ ແລະ ຂອບໃຈຕໍ່ ທ່ານ ນາງ Miranda Andruccioli ຊ່ຽງຊານຈາກອົງການເວທີເສດຖະກິດໂລກ ພ້ອມດ້ວຍຄະນະ ທີ່ເຂົ້າຢ້ຽມຂໍ່ານັບໃນຄັ້ງນີ້.